รัฐบาลไทย-ข่าวทำเนียบรัฐบาล-นายกรัฐมนตรีย้ำใช้รัฐบาลงบประมาณเพื่อประชาชน เน้นแก้ปัญหาน้ำเพื่อเกษตรกร  พร้อมหารือประธานาธิบดีสี จิ้นผิง ทั้งความร่วมมือด้านเศรษฐกิจและมาตรการแก้ไขปัญหาโควิด-19
วันพุธที่ 15 กรกฎาคม 2563
นายกรัฐมนตรีย้ําใช้รัฐบาลงบประมาณเพื่อประชาชน เน้นแก้ปัญหาน้ําเพื่อเกษตรกร  พร้อมหารือประธานาธิบดีสี จิ้นผิง ทั้งความร่วมมือด้านเศรษฐกิจและมาตรการแก้ไขปัญหาโควิด-19
นายกรัฐมนตรีย้ําใช้รัฐบาลงบประมาณเพื่อประชาชน เน้นแก้ปัญหาน้ําเพื่อเกษตรกร  พร้อมหารือประธานาธิบดีสี จิ้นผิง ทั้งความร่วมมือด้านเศรษฐกิจและมาตรการแก้ไขปัญหาโควิด-19
วันนี้ (14 ก.ค. 63) เวลา 13.30 น. ณ ตึกสันติไมตรี (หลังนอก) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา วันนี้ (14 ก.ค. 63) เวลา 13.30 น. ณ ตึกสันติไมตรี (หลังนอก) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงภารกิจเดินสายพบปะสื่อมวลชน พร้อมขอบคุณสื่อมวลชนทุกสํานักพิมพ์ที่เป็นตัวกลางสําคัญในการสร้างความรู้ความเข้าใจ และประชาสัมพันธ์การทํางานของรัฐบาลเพื่อตอบสนองความต้องการของประชาชน
นายกรัฐมนตรีกล่าวถึงกรณีการขาดแคลนน้ําในการทําการเกษตร ในพื้นที่ จ.อ่างทองนั้น พบปัญหาเนื่องจากฝนแล้งในฤดูฝนทําให้ไม่มีน้ําในแหล่งกักเก็บน้ําทําให้ขาดแคลนน้ําต้นทุน ซึ่งการทําการเกษตรจําเป็นต้องใช้น้ําจํานวนมาก จึงได้สั่งการให้สํานักงานทรัพยากรน้ําแห่งชาติและกรมชลประทานเร่งช่วยเหลือชาวบ้านที่เดือดร้อน เร่งหาแหล่งน้ําส่วนอื่นทดแทนทั้งน้ําบนดิน ใต้ดิน รวมทั้งดูแลน้ําเพื่อการอุปโภคและบริโภคอย่างทั่วถึงด้วยแล้ว โดยดูแลทั้งในพื้นที่ชลประทานและพื้นที่นอกชลประทานด้วย ซึ่งสถานการณ์น้ําท่วมครั้งใหญ่ที่ประเทศจีนนั้น ยืนยันไม่ส่งผลกระทบต่อลุ่มแม่น้ําโขงเนื่องจากเป็นคนละลุ่มน้ํากัน โดยในช่วงบ่ายนี้ นายกรัฐมนตรียังเตรียมหารือทางโทรศัพท์กับนายสี จิ้นผิง ประธานาธิบดีสาธารณรัฐประชาชนจีน ในโอกาสครบรอบ 45 ปี แห่งการสถาปนาความสัมพันธ์ทางทูตไทย – จีน โดยจะได้พูดคุยกันในหลายมิติทั้งความร่วมมือด้านเศรษฐกิจและมาตรการแก้ไขปัญหาโควิด-19 ของทั้งสอง ประเทศด้วย
นายกรัฐมนตรีชี้แจงกรณีโรงเรียนบ้านตาพวนสร้างแซ่ง จ. มหาสารคาม ที่ถูกรื้ออาคารเรียนและถูกระงับการจัดสรรงบประมาณเนื่องจากการแพร่ระบาดของเชื้อไวรัสโควิด-19 ขณะนี้อยู่ระหว่างการพิจารณาของคณะกรรมาธิการวิสามัญพิจารณาร่าง พ.ร.บ. งบประมาณรายจ่ายประจําปีงบประมาณ 2564 (กมธ.) ได้มอบหมายให้กระทรวงศึกษาธิการหาสถานที่เรียนทดแทนไปก่อน สําหรับงบประมาณด้านสาธารณสุขนั้น ได้เตรียมพร้อมไว้เพื่อรองรับหากมีการแพร่ระบาดของเชื้อไวรัสโควิด-19 อาทิ การจัดหาอุปกรณ์เวชภัณฑ์ การวิจัยวัคซีน หากมีงบประมาณเหลือก็จะถูกนําไปใช้ในการพัฒนาโรงพยาบาล หรือศูนย์สุขภาพต่าง ๆ ตามพื้นที่ในต่างจังหวัด อย่างไรก็ตาม ได้สั่งการให้ทุกกระทรวงจัดลําดับโครงการที่มีความสําคัญเร่งด่วน ที่ตอบสนองความต้องการของประชาชนก่อน อาทิ โครงการแก้ไขปัญหาดินจากการขุดลอก บึงสีไฟ จ.พิจิตร ซึ่งเป็นแหล่งเก็บน้ําที่สําคัญ รวมทั้งให้กรมเจ้าท่าจัดการบริหารการขนย้ายดินเพื่อนําไปใช้ประโยชน์ต่อไป
นอกจากนี้ ยังมีโครงการเพื่อสนับสนุนการท่องเที่ยวภายในประเทศไทยเช่นโครงการร่วมจ่าย 40/60 และเตรียมมาตรการส่งเสริมการท่องเที่ยวเมืองรอง 55 เมือง ทั้งความพร้อมสถานประกอบการ ที่พัก หากมีการใช้จ่ายก็จะทําให้เศรษฐกิจหมุนเวียน รวมถึงเตรียมแผนการจ้างงานสําหรับนักศึกษาจบใหม่ ที่ต้องผ่านการอบรมก่อนจะลงพื้นที่ไปช่วยเหลือประชาชน ซึ่งเน้นย้ํากระทรวงแรงงานและกระทรวงต่าง ๆ ให้นํางบประมาณไปใช้สําหรับการจ้างงานให้เกิดประโยชน์ในพื้นที่ ทั้งขุดลอกบ่อ เข้าไปดูแลบ้าน วัด โรงเรียน ชุมชน รวมทั้งเตรียมพิจารณาจัดสรรเงินกองทุนหมู่บ้านเพื่อให้เกิดประโยชน์แก่ประชาชน แต่ทั้งต้องอาศัยความร่วมมือของทุกภาคส่วน ตามแนวคิด “รวมไทยสร้างชาติ”
ในตอนท้าย นายกรัฐมนตรีกล่าวว่ารัฐบาลได้ทํางานอย่างเต็มที่เพื่อแก้ไขปัญหาความเดือดร้อนของประชาชน ไม่ว่าจะเป็นการแก้ไขปัญหาความเหลื่อมล้ํา ความยากจน การกระจายรายได้ ซึ่งยอมรับว่ารัฐบาลยังต้องทําอีกมากและจะต้องใช้งบประมาณให้เกิดประโยชน์สูงสุด ขอยืนยันว่ารัฐบาลนี้ดูแลทุกจังหวัดอย่างเท่าเทียม ซึ่งรัฐบาลยังร่วมกับรัฐวิสาหกิจ ภาคธุรกิจขนาดใหญ่ ในการทําจิตอาสา CSR ให้ช่วยเหลือประชาชนในรูปแบบของการจ้างงานด้วย
..............
กลุ่มประชาสัมพันธ์และเผยแพร่ สํานักโฆษก